google/wiki40b huggingface dataset:
Tina

Etymologi

Tina og Tine er kortformer av flere ulike navn, for eksempel Bettina, Kristine og Martine, som har ulike betydninger. Navnene kan også ha opprinnelse i det gammelengelsk, 'Tyne, Tyna, Tina', som betyr «elv». Tina kan i tillegg være en variant av Trina, en kortform av Katarina, som er dannet av greske katharos, «renset, ren».
Den islandske formen Tinna kan være både en form av Tina og et navn dannet av norrøne tinna, «flint».
Tin er en kortform av Tina, men er også et sørøstasiatisk kvinnenavn som betyr «heise, super». I tillegg er det brukt som et mannsnavn i blant annet Tsjekkia.
Tino er den tilsvarende maskuline formen av navnene. Tine er også et slovensk mannsnavn, dannet som en kjæleform av Martin eller Valentin.
Fokker D.XXI

Utvikling

Fokker D.XXI var en monoplan med konstruksjon i tre, seilduk og metall. Den fulgte noen av Fokkers standard design, da den hadde vinger av tre og et fast understell. Inntil da hadde Luchtvaartafdelings jagerfly bestått av foreldede biplanfly med åpne førerkabiner. Flyet viste seg å være et svært robust fly i stand til å oppnå en hastighet på 700 km/t i styrtdykk.

Operativ tjeneste

I 1936 ble et par eksemplarer brukt av den andre spanske republikken under den spanske borgerkrigen. Selv om at ML-KNILs bestilling ble kansellert, bestilte Luchtvaartafdeeling (Den nederlandske hærs flyavdeling) 36 eksemplarer, som ble levert i løpet av 1930-tallet. Disse ble brukt i kamp mot tyskernes Luftwaffe under invasjonen av Nederland i 1940. Selv om at Fokker D.XXI var langsommere og lettere bevæpnet enn tyskernes Messerschmitt Bf 109 ytet den overraskende godt i luftkamper på grunn av dens manøvrerbarhet. Men da Luftwaffe var overlegne i både kamperfaring og størrelse ble de fleste av Nederlands Fokker D.XXI jagerfly ødelagt, og skjebnen til de få som ble erobret etter at felttoget endte den 15. mai er ukjent.
Fokker D.XXI ytet bedre og over mye lengre tid i det finske flyvåpenet under vinterkrigen. Finland hadde på 1930-tallet bestilt 7 eksemplarer og kjøpt rettigheter til lisensproduksjon, og finnene hadde produsert 90 eksemplarer. Flyene var jevnbyrdig motstanderne fra det sovjetiske flyvåpenet, og dens radialmotor og faste understell gjorde at Fokker D.XXI var meget velegnet for finske forhold. Men i løpet av krigen ble bevæpningen for lett i forhold til de mer moderne sovjetiske jagerflyene. Det var planer om å oppgradere bevæpningen med to 20 mm kanoner, men kun et fly ble utrustet etter denne planen. Under fortsettelseskrigen (1941–44) bygget Finlands statlige flyfabrikk (Valtion Lentokonetehdas, VL) omkring femti D.XXI med svensk-byggede Pratt & Whitney R-1535 Twin Wasp Junior motorer fordi de opprinnelige Bristol Mercury-motorene var mangelvare. Disse kan bli identifisert blant annet ved sine lengre førerkabinglass.
Danmark kjøpte flyet i slutningen av 1930-tallet, da de fleste av flyene i det hollandske flyvåpenet var foreldede. De danske flyene var uten bemaling og fremstod i bar aluminium inntil sommeren 1939. Derefter ble de kamuflasjemalt i grønt og sandfarge på oversiden og lysegrått på undersiden. Alle flyene tilhørte 2. Eskadrille under Jydske Flyverafdeling, men var fast stasjonert i Værløselejren ved København. Alle de danske flyene ble ødelagt 9. april 1940 under Operasjon Weserübung.
Myriagon

I geometri er en myriagon en polygon med titusen (10 000) sider. I en regulær myriagon, er hver vinkel 179,964 grader. Navnet ble utledet fra det klassiske greske ordet «myriade», som betyr 10 000.

Fiksjon

I Flatland sies det at «Chief Circle» er en myriagon.
I John C. Wrights 2005-roman Orphans of Chaos, er Myriagon navnet på den multidimensjonsverden som er hjemmet til Amelia Armstrong Windrose (eller prinsesse Phaethusa, datter til Titan Helios).
St Luke's

Historie

Etter at myrene her ble drenert på 1500-tallet ble det bygd et sykehus for pestofre, som sto fram til 1736. I sør ble Greycoat veldedighetsskole grunnlagt ved gaten Golden Lane i 1698. Den ble omdøpt til St Luke’s i 1732 og flyttet til Old Street i 1870. Etter en brann i 1881 ble skolen flyttet til Radnor Street, hvor den fortsatt er.
Det verdslige og kirkelige sognet St Luke's ble opprettet ved byggingen av kirken i 1733 fra deler av det eksisterende sognet St Giles Cripplegate utenfor City of London.
Mentalsykehuset St Lukes Hospital ble grunnlagt i 1751. Det ble seinere overtatt av Bank of England, som hadde sitt seddeltrykkeri her. Bygningene ble ødelagt under blitzen i 1940.
Administrativt tilhørte Finsbury grevskapet Middlesex fram til 1889, da det ble en del av County of London. Fra 1899 var St Luke's en del av kommunen Finsbury, til denne i 1965 ble slått sammen med Islington.
Sanderfinger

Sanderfinger var en norsk popgruppe fra Trøndelag som holdt på fra 1998 til 2000, med gjenforeningskonserter et par ganger senere.
Bandet ble startet av Frode Sander Øien, som fikk hjelp av Sola Jonsen, Bent Sæther og Snah til å lage en demo i 1998. I januar 1999 spilte bandet inn albumet Camping, som ble kåret til ukas album på NRK P3. Singelen «Racerbil» lå åtte uker på kanalens A-liste. Albumet var produsert av Bent Sæther. En omfattende norgesturné fulgte, og bandet besto av Bård Slagsvold, Morten Skjørholm, Bjørn Blengsli, Sola Jonsen, Lars Gunnar Lien og Truls Lorentzen. 
Året etter kom albumet Evig rosa, som også var produsert av Bent Sæther. Øien fikk hjelp av Morten Skjørholm og Even Granås under innspillingen. Også Truls Lorentzen og Bjørn Blengsli var med.
Shall You? Shall I?

«Shall You? Shall I?» er en amerikansk salme, skrevet av James McGranahan i 1887. Sangen er angitt som «Subject from M.E.I.»

Norsk versjon

G.M.J. har skrevet en norsk tekst. Den norske tittelen er «Skal det bli du?».
Smart shop

Smart shops er butikker som selger psykoaktive substanser og tilbehør for inntak av disse. Vanlige produkter er psykedelisk sopp og bonger, men butikkene kan også føre en rekke andre artikler. Smart shops er et fenomen som oppsto i Nederland og skiller seg fra head shops ved at de også selger rusmidler.
VM i kunstløp 1908

VM i kunstløp 1908. Verdensmesterskapet i kunstløp single for både kvinner og menn ble arrangert i Troppau i Østerrike-Ungarn 25. og 26. januar 1908. Parløp som var med under VM for første gang, ble arrangert i St. Petersburg i Russland 16. februar 1908. 
Ulrich Salchow fra Sverige ble verdensmester i kunstløp for sjuende gang og Lily Kronberger fra Ungarn vant damenes singel. Anna Hübler & Heinrich Burger ble de første verdensmesterne i parløp.
Handlingslammelse

Handlingslammelse er et uttrykk for at en person, organisasjon eller tilogmed samfunnet ikke er i stand til å utføre en logisk beslutning.
Hos en person kan handlingslammelse oppstå som en følge av en akutt, uventet opplevelse, der en logisk avgjørelse blir helt uvesentlig i forhold til den akutte opplevelsen. Personlig handlingslammelse kan også oppstå som et resultat av sykdom, fysisk eller psykisk.
Handlingslammelse i en organisasjon kan også oppstå som en følge av en uventet og tragisk situasjon, men også være en følge av at vesentlige elementer i organisasjonen ikke blir tillagt tilstrekkelige fullmakter, eller at personene som innehar fullmakter til å treffe avgjørelser ikke har tilstrekkelig kompetanse eller beslutningsdyktighet.
Handlingslammelse i samfunnet kan bli påvist, men likevel er det mange rådende mekanismer som forhindrer at handling igangsettes. Det hevdes at ved slike tilstander råder handlingslammelse, eksempel i forbinde med miljøkrisa, rusmiddelproblematikken, flyktningkrisen og lignende.
Convair 880

Flyets historie

Convair begynte å utvikle et passasjerfly med jetmotorer og medium rekkevidde i april 1956 for å konkurrere med annonserte produkter fra Boeing og Douglas. I utgangspunktet fikk designet benevnelsen Skylark, men ble senere skiftet til Golden Arrow, så Convair 600, før den fikk det endelige navnet Convair 880, etter toppfarten på 880 fot/s eller 268 m/s. Flyet forblir et av de raskeste amerikanskebygde passasjerflyene med en hastighet på rundt 0,87 Mach ved hjelp av General Electrics CJ-805-3 turbojetmotor, en sivil versjon av den berømte militære J79-motoren, som ble brukt på blant andre F-104 Starfighter og B-58 Hustler.
Flyet bemerket seg også ved at det ikke hadde noen prototyptesting og den første produksjonsmodellen, modell 22, fløy for første gang den 22. januar 1959. Designet kom inn i tjeneste med Delta Air Lines litt over et år senere modifisert til 880-22m og med nyere 805-3B General Dynamics-motorer. Disse ble fløyet av Alaska Airlines, Cathay Pacific, Delta, Japan Airlines, KLM, Northeast Airlines, Swissair, TWA og VIASA. En av Elvis Presleys private fly var en Convair 880. Det siste flyet ble trukket fra tjeneste i 1974.
Ettersom de forlot tjenesten i flyselskapene ble flere kjøpt opp av American Jet Industries for variert bruk. Et eksemplar ble konvertert til fraktefly i 1974, og fløy til 1982 med flere selskaper. Et annet ble brukt til å trene flyetterforskere i det amerikanske luftfarttilsynet FAA inntil det ble ødelagt av en mindre eksplosjon i bagasjerommet i 1995. De fleste av eksemplarene ble hugget opp i Mojave i California i 2000.
880-modellen ble introdusert for sent til å få en viktig rolle i jetflymarkedet, og den bedre farten kom på bekostning av økt drivstofforbruk. Flyet ble aldri brukt til andre roller og produksjonen ble lagt ned etter bare tre år. General Dynamics tapte omkring 185 millioner dollar totalt på prosjektet, selv om flere kilder anslår et mye høyere tap. Flytypen var involvert i 17 større ulykker og 5 flykapringer.
En modifisert versjon av Convair 880 ble til Convair 990 Coronado, produsert parallelt mellom 1961 og 1963.
Othello

Othello er et tragisk drama av William Shakespeare som i original het The Tragedy of Othello, the Moor of Venice, antatt skrevet en gang rundt 1603. Det er basert på en italiensk novelle kalt Un Capitano Moro («En maurisk kaptein») av Cinthio, en elev av Boccaccio, først utgitt i 1565. Shakespeares drama ble uroppført den 1. november 1604 i Banqueting House, Whitehall, London. Verkets handling finner sted i Italia og på Kypros, der venetianerne er i krig med Tyrkia. Stykket er sentrert rundt fire sentrale figurer: Othello, en maurisk general i den venetiansk hær; hans hustru Desdemona; hans løytnant Cassio; og hans fenrik Jago. På grunn av stykkets mangfoldige og stadig aktuelle temaer som rasisme, kjærlighet, sjalusi, og forræderi, er Othello fortsatt hyppig satt opp på teatre både i Storbritannia og i andre land, og stykket har også vært grunnlaget for mange operaer, filmer og andre litterære tilpasninger.
Othello beskrives i teksten som maurer (muslim fra Nord-Afrika), men det er usikkert hvilken etnisitet som Shakespeare la i dette. Han har i andre verker benyttet begrepet for å være både araber, berber og afrikaner fra sør for Sahara. Hustruen Desdemona er imidlertid europeisk, og forskjellen i etnisitet dem imellom er en viktig komponent i stykket. Othello er tradisjonelt tolket som en afrikansk, «farget mann» som er kristen. At han «representerer noe visst fremmedartet», er viktigere enn hudfargen, ifølge Erik Bystad, nyere norsk gjendikteren av stykket.
Henri de Castries

Oppvekst

Henri de La Croix de Castries ble født den 15. august 1954 i Bayonne. Hans far er Comte François de La Croix de Castries som hadde en militær karriere i Korea, Indokina og Algerie. Hans morfar, Comte Pierre de Chevigné, var oberst i de frie franske styrker.
Han deltok på Ecole Saint-Jean-de-Passy, etterfulgt av videregående skole ved Collège Stanislas de Paris. Han ble uteksaminert fra HEC Paris i 1976, samme år som Serge Lepeltier og Denis Kessler, fra Ecole Normale d'Administration sammen med Dominique de Villepin, François Hollande og Ségolène Royal i 1980 (Promotion Voltaire). Han er også utdannet jurist. Han snakker fransk, engelsk og tysk.

Karriere

Fra 1980 til 1984 reviderte han på vegne av den franske finansministeren, og i 1984 ble han medlem av den franske statskassen. I 1986 deltok han i privatiseringen initiert av Jacques Chiracs regjering, som inkluderte Compagnie Générale d'Electricité, nå kjent som Alcatel-Lucent, og TF1, begge på børsen CAC 40.
Han startet sin karriere hos AXA i 1989. I 1991 ble han utnevnt til generalsekretær, med ansvar for restruktureringer og fusjoner (integrering av Compagnie du Midi). Han ble utnevnt til generaldirektør i 1993, med ansvar for Nord-Amerika og Storbritannia i 1994, og ledet samarbeidet og sammenslåingen med Union des assurances de Paris (UAP) i 1996. Han tjenestegjorde som president for Board of Equitable (som ble AXA Financial) i 1997, og har vært styreleder siden 2000.
Siden 2001 har han også sittet som leder av Bilderberg-konferansens styringskomitee. 
Castries er administrator i Association pour l'Aide aux Jeunes Infirmes (en frivillig organisasjon med formål å støtte unge funksjonshemmede), og er president i AXA Atout Coeur.

Privatliv

Han bor på Boulevard Saint-Germain i Paris, og hans svigerbror bor i samme bygning. Han tilbringer helgene i et slott i Anjou, og en uke i måneden i USA. Han er gift og har tre barn. Han er praktiserende katolikk.
Christopher Bailey

Christopher Bailey er en foreleser i engelsk hos University of Brighton og han har også skrevet manus for TV.
Han skrev manuset for Doctor Who-historien Kinda i 1982. Bailey brukte flere elementer fra sin buddhistiske tro, som ordene «dukka», «panna», «karuna», «devaloka» og «mara». Sistnevnte er skurken i historien.
Året etter skrev han også oppfølgeren Snakedance. Daværende manusredaktør Eric Saward ville at han skulle skrivere flere manus for serien, men utkastene for May Time og The Children of Seth ble ikke produsert.
Malthodes hexacanthus

Utbredelse

Malthodes hexacanthus finnes i Europa, vanligst i Mellom-Europa. Ikke i Norge.

Levevis

De voksne (imago) finnes i juni, juli og ut i august. De observeres vanligvis på trær og busker, men oppsøker også blomster. Både larver og voksne er rovdyr og lever av andre mindre dyr.
Xine

Xine er et filmavspillingsprogram basert på XMMS. Det spiller de aller fleste filmformatene, flere enn Windows Media Player.
Xine er inkludert i Linuxdistribusjonen Knoppix.
Tonsnitt

Tonsnitt er en treskjærermetode knyttet til xylografi, hvor en er istand til å skape en illusjon av fingradert fargeskala langs hele spekteret fra hvitt til sort.
De ulike nyansene av grått fremkommer ved skjæring av tykke og tynne striper i stokken (trykkplaten), eller ved brutte og stiplede linjer. Ettersom xylografiet er en høytrykksmetode vil tynt graverte striper med bredere linjer bevart i overflaten gi en mørk grå eller nesten sort billedflate, og vise versa; tykt graverte stiper med tynne sorte linjer bevart gir et nesten helt hvitt bilde. I tillegg kan prikkede og stiplede linjer gi grunntonen variasjon og en ytterligere justering.
Viktigste skjæreverktøy var stiklene, men en lang rekke eggverktøy var i bruk, også ruller med spisse pigger og såkalte xylografimaskiner, hvor en ble i stand til å skjære flere parallelle striper på samme tid. De sistnevnte redskapene var alene brukt for å spare tid. og kom hyppigere i bruk da konkurransen fra etsemetodene i sink og andre metalltyper tiltok i tiårene før og etter 1900.
Roots Manuva

Biografi

Rodney Smith vokste opp i Stockwell i Sør-London, med foreldre fra en liten landsby på Jamaica kalt Banana Hole, hvor hans far var predikant og skredder. Smiths oppvekst i fattige kår og som pinsevenn kommer ofte til syne i tekstene.
Smiths første kommersielle utgivelse kom i 1994. Det samme året debuterte han som Roots Manuva  på Blak Twangs single Queen's Head, og gav samtidig ut sin egen single Next Type of Motion.
Roots Manuvas første album kom i 1999, på Big Dada, et underselskap av Ninja Tune. Tittelen Brand New Second Hand kommer fra et uttrykk brukt av Smiths mor når Smith fikk «nye», brukte leker. Manuva fikk en MOBO-pris for beste hiphop-artist det året.
Roots Manuva har nå sitt eget plateselskap, Banana Clan Records, som han bruker til å få fram unge britiske hiphop-talenter.
Big Time Rush

Historien

Bandet besto opprinnelig av Logan Henderson, James Maslow og Carlos Pena jr. sammen med Curt Hansen, som registrerte de opprinnelige versjonene av «Famous» og «This is Our Someday» med gruppen før han ble erstattet av Kendall Schmidt.
Big Time Rush signerte platekontrakt i 2009 samtidig med TV-serien Big Time Rush. Gruppas debutsingle Big Time Rush ble utgitt 29. november 2009. Singelen debuterte i løpet av en times spesiell forhåndsvisning av serien. Serien fremmet også en rekke andre singler inkludert «City is Ours» og «Any Kind of Guy». Big Time Rush kom også med sangen «Famous» som ble utgitt direkte for ITunes den 29. juni 2010. En annen sang, «Halfway There», ble sluppet til ITunes 27. april 2010 etter først å ha bli framført i TV-serien. Singelen har blitt deres første å kartlegge på Billboard Hot 100, med en topp på nummer 93 på grunn av sterk digitale salget.
21. september 2010 ga Big Time Rush ut en salgsfremmende singel «Til I Forget About You», for å promotere utgivelsen av sitt debutalbum. Albumet, med tittelen BTR, ble utgitt 11. oktober 2010. Den debuterte som nummer 3 på Billboard 200, og solgte 67 000 eksemplarer i sin første uke etter utgivelsen. Albumet har også nådd nummer 4 på Top Internet Albums, og nummer en på Top Soundtracks. Dens sporet Big Night debuterte på Billboard Hot 100 i nummer 79, gjorde det til sitt høyeste topp singel. Albumet ble senere sertifisert Gull for forsendelser på 500.000 eksemplarer i USA, og har i dag solgt over en million eksemplarer og har blitt skannet rundt om i verden.
I november 2010 ble det annonsert at en julespesial av Big Time Rush ville komme senere denne måneden, og at jule-EP ville bli sluppet samtidig med episoden. EP'en med tittelen Holiday Bundle ble utgitt den 30. november. De dekket «All I Want For Christmas Is You», opprinnelig fremført av Mariah Carey, med andre Nickelodeon-stjerne Miranda Cosgrove. 15. februar 2011 var singlen «Boyfriend» utgitt som bandets første offisielle singel til amerikansk radio. «Boyfriend» nådde nummer 72 på Billboard Hot 100, ble deres mest suksessfulle låt til dags dato. Det toppet seg i nummer 30 på Billboard Pop Songs Chart i mars 2011. En remiks av «Boyfriend» som inneholdt New Boyz ble senere sendt ut

Elevate

Den 22. juli 2011 ga bandet salgsfremmende singel «If I Ruled the World» med Iyaz, av deres andre album Elevate utgitt den 21. november 2011. Den første singelen «Music Sounds Better With U» skrevet av Ryan Tedder fra OneRepublic, ble utgitt 1. november 2011. Et par dager før albumet kom ut var det en kunngjøring at de skulle på turné for å representere album kalt Better With U Tour.
Hals

Ulike halser

Halsen er ulikt definert blant ulike arter og grupper av arter. Mest ekstrem er den hos sjiraffer og noen fuglearter, som eksempelvis flamingoer, svaner, hegrer, pelikaner, skarver, storker, traner og selvsagt slangehalsfugler med flere. Dette er dyr som kan sies å ha en svært bevegelig hals. Den mest bevegelige formen kalles gjerne slangehals. Hos fisk og sjøpattedyr er halsen eksteriørmessig enten fraværende eller svært lite definert. Disse har enten liten eller nærmest ingen bevegelighet i halsen, noe som betyr at de må snu på hele eller deler av kroppen når de skal vende på hodet. Primater (herunder også mennesket) har en kort, men tydelig definert hals. Sammenlignet med dyr med lang hals er primatenes hals betydelig mindre bevegelig, men allikevel godt bevegelig i forhold til dyr med dårligere definert hals.
Joseph Sisco

Biografi

Cisco vokste opp i Chigago som sønn av italienske immigranter. Han hadde fire søsken, men hans mor døde tidlig. Hans far, som var skredder, oppdro barna under trange kår. Han gikk ut av Knox College (Illinois) i 1941 med gode karakterer. Deretter var han lærer en periode før han ble innrullert i det militære. I 1945 dimitterte han og begynte å studere ved University of Chicago hvor han tok mastergrad i 1947 og doktorgrad på en Sovjetrelatert avhandling i 1950. Deretter startet han å jobbe for CIA og i 1951 for utenriksdepartementet. Fram til 1965 jobbet han med emner som FN og andre internasjonale organisasjoner. Men i 1965 utpekte Dean Rusk ham til viseutenriksminister. Han var sentral diplomat i perioden etter seksdagerskrigen i juni 1967, noe som førte til at Richard Nixon i 1969 utnevnte ham til viseutenriksminister for Midtøsten og Sør-Asia. I 1974 ble han som Kissingers utsending involvert i meklingen i konflikten mellom Hellas og Tyrkia om Kypros.
I 1976 trakk han seg fra politikken og ble president for American University, en jobb han hadde til 1980. Deretter jobbet han sammen med sin kone selskapet Sisco Associates, som de hadde startet et par år tidligere. Selskapet spesialiserte seg i politisk og økonomisk risikoanalyse for amerikanske og utenlandske selskaper. Han skrev også artikler i ulike tidsskrifter, deltok i TV-programmer og holdt forelesninger. Han var aktiv med dette til få uker før sin død i 2004. Hans kone, som han hadde giftet seg med som student i 1946, Jean Head Sisco, døde allerede i 1990.
Islandske hunderaser

Om islandsk fårehund

Opprinnelig kom trolig denne hundens forfedre til sagaøya med norske vikinger på 800-tallet. På Island har den så utviklet seg til dagens hund gjennom århundrene, gjennom krysning med ulike andre hunderaser som har blitt ført til øya. Man kan i så måte tenke seg at det tidlig også ble ført hunder dit fra både Storbritannia og Irland.
Rasen kan snarere kalles en landrase enn en hunderase. Den er ikke like homogen som de hunderaser folk flest forestiller seg, i det en rekke relativt ulike varianter eksisterer.
Xerox Success

Xerox Success er et musikkalbum med Equinox, utgitt i 1992.
Stjórnin

Stjórnin er et islandsk popband. De representerte Island i Eurovision Song Contest 1990 med sangen «Eitt lag enn».
Vanlig solblomsterflue

Utseende

Vanlig solblomsterflue er en middelsstor, gul og svart flue, 10-13 millimeter lang. På ryggsiden av forkroppens overside går fire tydelige parallelle gule striper. Bakkroppen har mønster  i gult og svart, med store gule sideflekker. 
Vanlig solblomsterflue kan skilles fra de andre artene solblomsterfluer, blant annet ved fargen på det bakerste låret (femora). Mer enn halvparten av den ytterste delen er gul-orange. (se bilde) Ansiktet er gult. Scutellum er rødbrunt.

Levevis

Den voksne (imago) fluen flyr helst i områder nær vann.  Men den kan påtreffes i hager og særlig på gress- og blomsterenger. Den besøker blomster eller sitter og soler seg. 
Larvene lever i bunnslammet, på bunnen av ferskvann.
Alle fluer gjennomgår en fullstendig forvandling, med et puppestadium mellom stadiet som larve og voksen.
Lorens Berg-stiftelsen

Lorens Berg-stiftelsen er en lokalhistorisk stiftelse i den tidligere Andebu kommune i Vestfold.
Stiftelsens formål er å stimulere lokalhistorisk arbeid i Andebu og Vestfold. Dessuten skal stiftelsen være ansvarlig for utgivelse av ei ny bygdebok for Andebu, drive et lokalhistorisk senter og en nettportal for lokalhistorisk arbeid i Andebu.
Stiftelsen er etablert av Andebu fortidslag, Andebu kommune, Andebu Sparebank og Andebu brannkasse.
Stiftelsen har sitt navn etter lokalhistorikeren og bygdebokforfatteren Lorens Berg. Stiftelsen ble etablert i 2008.
Saurlid

Saurlid var den plassen på Nidarnes, ifølge Snorre, der liket til Olav Haraldsson ble lagt første natta av Torgils Halmason og hans menn etter slaget på Stiklestad i 1030. Torgils hadde rodd det opp Nidelva ovenfor de husa som utgjorde det som skulle utvikle seg til byen Nidaros, lagt til ved Saurlid og lagt liket i et skremma (lite hus) før det neste dag ble gravlagt lenger opp (sør).
Ordet er satt sammen av saur (skit, lort) og led (grind, åpning i gjerde).
Ordet er nemnt bare en gang. Snorre sier at på hans tid var det erstatta av Olavslid. Snorre si kilde kan være ei tapt translasjonskildring, Translatio sancti Olavi, om hendingene etter slaget.